Limoniscus

Limoniscus er en slekt av biller som hører til familien smellere (Elateridae).

Utseende 
Små til middelsstore (5 – 20 millimeter), mørke smellere, vanligvis langstrakte og mer eller mindre parallellsidige. Hodet er kort og bredt, med små fasettøyne. Antennene er 11-leddete, nokså korte, tydelig sagtakkede. Brystskjoldet (pronotum) er mer eller mindre firkantet sett ovenfra, gjerne omtrent så langt som bredt. Sidekantene er tydelig markerte, og bakhjørnene er mer eller mindre tilbaketrukket. Dekkvingene er langsmale, vanligvis omtrent så brede som brystskjoldet, som oftest med tydelige lengdestriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Arten har larver som lever i død ved. Den europeiske arten Limoniscus violaceus lever i muld i hulrom ved roten av store løvtrær. Den er regnet som truet og er dermed også fredet i Europa

Utbredelse 
Slekten har en palearktisk utbredelse, med flest arter i Øst-Asia. Fire forekommer i den vestlige delen av den palearktiske sone, to av dem er utbredt i Sør- og Mellom-Europa nord til Tyskland.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856 
 Stammen Dendrometrini Gistel, 1856
 Understammen Dendrometrina Gistel, 1856 (eller Athoina Candéze, 1860)
 Slekten Limoniscus Reitter, 1905 
 Limoniscus ainu (Ôhira, 1968)
 Limoniscus amamiensis (Ôhira, 1966)
 Limoniscus atricolor (Lewis, 1879)
 Limoniscus elegans (Buysson, 1891)
 Limoniscus henanensis Schimmel, 2006
 Limoniscus hinakurai Kishii, 1998
 Limoniscus hiramatsui (Ôhira, 1976)
 Limoniscus hosodai (Kishii, 1989)
 Limoniscus imitans (Lewis, 1894)
 Limoniscus katoi Kishii, 2002
 Limoniscus kawaharai Kishii, 2002
 Limoniscus kraatzi (Candèze, 1879)
 Limoniscus kucerai Schimmel, 2006
 Limoniscus limbatipennis (Nakane & Kishii, 1955)
 Limoniscus montivagus (Lewis, 1894)
 Limoniscus naomii Kishii, 1997
 Limoniscus niponensis (Lewis, 1894)
 Limoniscus ogatai (Kishii, 1985)
 Limoniscus rufipennis (Lewis, 1894)
 Limoniscus rufovittatus (Ôhira, 1963)
 Limoniscus shaanxiensis Schimmel, 2006
 Limoniscus suturalis (Gebler, 1844)
 Limoniscus takabai Kishii, 1997
 Limoniscus violaceus (Müller, 1843)
 Limoniscus vittatus (Candèze, 1873)
 Limoniscus wittmeri Chassain, 1998
 Limoniscus yamato Kishii, 1998

Referanser

Eksterne lenker 

 

Smellere
Biller formelt beskrevet i 1905
Dyr formelt beskrevet av Edmund Reitter